open-index/open-wikipedia-markdown huggingface dataset:
איירין דאן

**איירין דאן** (באנגלית: **Irene Dunne**; 20 בדצמבר 1898 – 4 בספטמבר 1990) הייתה שחקנית קולנוע וזמרת אמריקאית. התפרסמה בעיקר בשנות ה-30, שנות ה-40 ותחילת שנות ה-50.

## קורות חיים
נולדה בלואיוויל, קנטקי בשם **Irene Marie Dunn**. כשהייתה בת חמש מת אביה והמשפחה עברה למדיסון, אינדיאנה, שם למדה פסנתר ופיתוח קול והשתתפה בהופעות בבתי ספר ובכנסיות. ב-1916 קיבלה דיפלומה ללימוד אמנות וזכתה במלגה ללמוד בקולג' למוזיקה בשיקגו. עם קול הסופרנו שלה קיוותה להתקבל למטרופוליטן אופרה, אך נדחתה והחלה להופיע במחזות מוזיקליים בברודוויי.

היא הופיעה במחזמר ספינת השעשועים ב-1929 ואז הוחתמה בחברת RKO בהוליווד. סרטה הראשון היה "Leathernecking" שיצא ב-1930, והיה עיבוד של המחזמר "Present Arms" של רוג'רס והארט. היא הופיעה ב-41 סרטים, מתוכם שרה ב-26.

דאן הייתה מועמדת חמש פעמים לפרס אוסקר לשחקנית הטובה ביותר:
* סימרון - מערבון המבוסס על ספרה של עדנה פרבר (1931)
* תאודורה מתפרעת - קומדיה רומנטית לצידו של מלווין דאגלס (1936)
* האמת האיומה - קומדיה לצידו של קרי גרנט (1937)
* Love Affair - סרט רומנטי לצידו של שארל בואייה (1939)
* כזאת הייתה אמא - דרמה לצידה של ברברה בל גדס (1948)

מבין סרטיה יש לציין את "רוברטה" לצידו של פרד אסטר שם שרה את השיר "עשן חודר לעיניך" (1935), "אשתי המועדפת" ו-"סרנדה בפרוטה" לצידו של קארי גראנט (1941), "בחור ושמו ג'ו" (1943), "הצוקים הלבנים של דובר" (1944), "אנה ומלך סיאם" (1946), ו"החיים עם אבא" (1947).

סרטה האחרון היה "זה גדל על העצים" (1952). לאחר מכן הופיעה בתפקידי אורח בסדרות טלוויזיה עד 1962. היא תמכה במפלגה הרפובליקנית ובנשיא אייזנהאואר שמינה אותה ב-1957 כמחליפה לנציג ארצות הברית באו"ם.

ב-1985 זכתה בפרס מרכז קנדי על תרומתה לאמנות הבמה. לדאן יש כוכב בשדרת הכוכבים של הוליווד.

## קישורים חיצוניים

* 

* 
* 

קטגוריה:אמריקאים ילידי קנטקי
קטגוריה:לואיוויל: אישים
קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס מרכז קנדי
קטגוריה:אמני דקה רקורדס
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
פיאט 521

ממוזער|310px| פיאט 521, דגם סדאן, שנת 1928 
**פיאט 521** (באיטלקית: **Fiat 521**) היא מכונית סלון, אשר יוצרה על ידי חברת פיאט האיטלקית בין השנים 1928–1931. בנוסף, יוצר הדגם גם בגרסאות לימוזינה וקבריולה.

יוצרו כ-33,000 יחידות, מהן 22,863 באיטליה ויותר מ-10,000 יחידות בגרמניה.

## תצורות
* 2 דלתות קופה  (521 C Coupé)
* 4 דלתות סדאן
* 4 דלתות לימוזינה
* 4 דלתות - קבריולה

## ראו גם
* פיאט 
* פיאט זירו
* פיאט 70
* פיאט 2B
* פיאט 505
* פיאט 507
* פיאט 519
* פיאט 520
* פיאט 522
* פיאט 524
* פיאט 525
* פיאט 527

## קישורים חיצוניים

קטגוריה:דגמי מכוניות שהושקו ב-1928
קטגוריה:מכוניות סלון
קטגוריה:מכוניות קבריולה
קטגוריה:לימוזינה
521
קטגוריה:כלי רכב איטלקיים
The "Civil War" EP

***The "Civil War" EP*** (מוכר גם בשם: ***Civil War***) הוא ה-EP השלישי של להקת ההארד רוק האמריקאית Guns N' Roses. שם האלבום כשם שיר של הלהקה, "Civil War". האלבום מכיל שירים מצמד אלבומי האולפן של הלהקה, *[[Use Your Illusion I]]* ו-*[[Use Your Illusion II]]*, בנוסף לראיון ייחודי עם גיטריסט הלהקה סלאש. האלבום יצא לאור ב-24 במאי 1993.

## עטיפה
כל עותק נפרד של האלבום ממוספר. עטיפת הדיסק מכילה את המילים "The "Civil War" EP" בצבע אדום, מתחת לשם הלהקה - "Guns N' Roses" - בצבע כסוף, על רקע שחור.

## רשימת רצועות
לאלבום יצאו שלוש גרסאות, בבריטניה, גרמניה ויפן.

### גרסה בריטית

### גרסה גרמנית

### גרסה יפנית

## משתתפים
*אקסל רוז - זמרה, שריקות ב-"Civil War" ואפקטים קוליים ב-"Garden of Eden"
*סלאש - גיטרה חשמלית
*איזי סטראדלין - גיטרת ליווי וקולות רקע
*דאף מק'אגן - גיטרת בס וקולות רקע
*מאט סורום - תופים וכלי הקשה
*דיזי ריד - פסנתר וקולות רקע

### מוזיקאים נוספים
*סטיבן אדלר - תופים ב-"Civil War"

## קישורים חיצוניים

קטגוריה:מיני-אלבומים מ-1993
קטגוריה:אלבומי Guns N' Roses
קטגוריה:מיני-אלבומים באנגלית
קטגוריה:מיני-אלבומי חברת גפן רקורדס
מזוזום

ממוזער|צורת המזוזום במצבי קיבוע שונים של תאי חיידקים
**מֶזוֹזוֹם** (באנגלית: **Mesosome**) הוא אברון בתא פרוקריוטי שנוצר מהתקפלות של קרום התא או החיידק פנימה. מתרחש באזורים מוגדרים בקרום התא בעקבות תהליך קיבוע כימי (Fixation).

בשנות ה-60 הוצע שהאברון משמש למספר תפקידים, אך כיום הוא אינו מוגדר כחלק ממבנה התא והוסק שמדובר בתוצר לוואי מלאכותי (ארטיפקט) כחלק מהכנת התתקין.

## היסטוריה
מזוזומים נצפים באמצעות מיקרוסקופ אלקטרונים ותועדו לראשונה בשנת 1953 על ידי ג'ורג'.ב.צ'פמאן וג'יימס הילר והוגדרו כ-"peripheral bodies" ("גופים פריפריאלים"). הם נקראו "מזוזומים" על ידי ג'.ד.רוברטסון בשנת 1959.

על בסיס ההנחה שריבוי התקפלויות גורם להגדלת שטח פנים ובכך מסייע לפעילות מטבולית מוגברת, הועלו מספר השערות לתפקיד האברון:
# תפקיד ביצירת המחיצה המפרידה בין שני תאי הבת בזמן החלוקה
# הפרשה של חלבונים מחוץ לתא
# תפקיד בתהליך הפוטוסינתזה
# תפקיד בתהליך נשימה תאית

עם התפתחות שיטות הכנת תתקיני התאים על ידי פיצול בהקפאה התברר שבתאים חיים לא מופיעים מזוזומים, ועל כן מדובר בתוצר לוואי של שיטת ההכנה. על אף זאת, כיוון שהמזוזומים מרוכזים באזור מוגדר בקרום התא, ניתן ללמוד שמבנה אזור זה שונה מיתר אזורי הקרום.

## קישורים חיצוניים
*התא הפרוקריוטי, ביולוגיה 1
*מזוזמים, "עולם החיידקים", פרק 2.4.1

## הערות שוליים

קטגוריה:אברוני התא
פיאט 520

ממוזער|250px| פיאט 520, סדאן, שנת 1928 
ממוזער|250px| פיאט 520, קבריולה, טורפדו, שנת 1928 
ממוזער|250px| פיאט 520
**פיאט 520** (באיטלקית: **Fiat 520**) היא מכונית סלון, בתצורת טורפדו, מתוצרת יצרנית הרכב האיטלקית **[[פיאט]]** אשר יוצרה בין השנים 1927–1931.

בנוסף, יוצר הדגם גם בגרסאות לנדולט, קופה וקבריולה.

יוצרו כ-21,603 יחידות, מהן 600 יחידות בגרסת "Fiat 520 T" אשר יועדו לשמש כמוניות.

## תצורות
* 4 דלתות סדאן (טורפדו)
* 4 דלתות קופה 
* 4 דלתות לנדולט
* 2 דלתות קבריולה (2 מושבים)
* 4 דלתות - קבריולה

## גרסאות
* Fiat 520
* Fiat 520 T (גרסת מונית)

## גלריה

036 MI 6U2646 BIS (7247560442).jpg| פיאט 520
Automobile, lady, Fiat-brand, Italian brand Fortepan 57456.jpg| פיאט 520, קבריולט, 4 דלתות
Fiat 520 Torpedo 1927.jpg| פיאט 520 טורפדו, שנת 1927
Fiat 520 típusú személygépkocsi. Fortepan 10710.jpg| פיאט 520 קבריולט, 4 דלתות
Budapest II., Retek utca a Káplár utca felé nézve. Fiat 520 típusú személygépkocsi. Fortepan 71219.jpg| פיאט 520 לנדולט
FIAT 520 1928.jpg| פיאט 520, 2 דלתות, 2 מושבים, שנת 1928
Fiat 520 1928.jpg| פיאט 520, 2 דלתות, 2 מושבים, שנת 1928


## ראו גם
* פיאט 
* פיאט זירו
* פיאט 2B
* פיאט 502
* פיאט 507
* פיאט 514 
* פיאט 521
* פיאט 522
* פיאט 524
* פיאט 527

## קישורים חיצוניים

קטגוריה:דגמי מכוניות שהושקו ב-1927
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות לנדולט
520
קטגוריה:כלי רכב איטלקיים
עונת 1962/1963 בפוטבול ליג

**עונת 1962/1963** הייתה העונה ה-64 של הפוטבול ליג שהיא הייתה הליגה האנגלית הבכירה בכדורגל. העונה החלה ב-18 באוגוסט 1962 והסתיימה ב-21 במאי 1963. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.  

הליגה הבכירה כללה 22 קבוצות. ליברפול ולייטון אוריינט (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אברטון זכתה באליפות בפעם השישית בתולדות המועדון.

בסוף העונה לליגת משנה ירדו מנצ'סטר סיטי ולייטון אוריינט. במקומן לליגה הבכירה עלו סטוק סיטי  וצ'לסי.

## כדורגלנים מצטיינים
ג'ימי גריבס מטוטנהאם הוטספר כבש 37 שערים וזכה בתואר מלך השערים. זאת בפעם השלישית בקריירה.

סטנלי מתיוס מסטוק סיטי זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1963
קטגוריה:תחרויות כדורגל ב-1962
קטגוריה:עונות בפוטבול ליג
קטגוריה:1962 בממלכה המאוחדת
קטגוריה:1963 בממלכה המאוחדת
אל תלך

**אל תלך** הוא סינגל שהוקלט על ידי הזמרת הישראלית דיקלה, מתוך אלבומה החמישי, סיפור אופטימי. השיר יצא לאור ב-6 באוגוסט 2016, כסינגל השני מתוך האלבום, תחת חסותה של חברת התקליטים "Helicon Music - הליקון".

עם יציאתו נכנס השיר אל המקום השני במצעד של מדיה פורסט, השני במצעד של רשת ג', השני במצעד של רדיו אמצע הדרך, והשמיני במצעד של גלגלצ.

## רקע וכתיבה
השיר נכתב על דיקלה, הולחן על ידי דיקלה ויפתח שחף והופק על ידי רוני בראון, גיל פלדמן, יפתח שחף ודיקלה. השיר הוא שיר פופ קצבי, המשלב בתוכו מילים המתארות בתוכן תחושת אכזבה אך בעלת תקווה.

את השיר ביצעה דיקלה בשידור חי מאולפן אקו לייף ביחד עם יפתח שחף.

## וידאו קליפ
הווידאו קליפ המלא שיצא לשיר הוא מעין קליפ עם מילותיו של השיר, אשר בו ניתן לראות את דיקלה יושבת על הרצפה בזמן שהיא נשענת על קיר בצבע תכלת בדומה לצבע שאפיין את עטיפת האלבום סיפור אופטימי.

על אותו הקיר ניתן לראות את שמה של דיקלה, ואת שם השיר.

## מיקומי שיא

## קישורים חיצוניים

* 
* 

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת הליקון
פרימארגן

**פרימאָרגן** היה עיתון יידי שיצא לאור בריגה בין 17 בינואר 1926 ל-15 במאי 1934. העיתון נוסד על ידי קבוצת עובדים שעזבו עיתון יידי אחר שיצא לאור גם הוא בריגה, "דאס פאלק". העיתון נהנה מתמיכה כספית מצד מספר אישי ציבור יהודיים. על הדף העיתונאים צבי גורפינקל ומרק רזומני היו עורכי העיתון, אך בפועל עורכו של העיתון היה יעקב ברהמס, כמו כן הוא היה אחד המו"לים של העיתון. בפברואר 1926 לעורכו של העיתון מונה שאול יצחק סטופניצקי, עיתונאי מפולין. ב-12 ביולי 1926 העיתון מוזג עם העיתון המתחרה דאס פאלק ולעורכים הראשיים מונו יעקב זאב לצקי ברטולדי ויעקב הלמן.

החל מיולי 1926 חלק מכתבות של פרימארגן התפרסמו בעיתון יידי אחר, די יידישע שטימע, שיצא לאור בקובנה. עם כותבי העיתון נמנו מספר אישים יהודים חשובים, כגון: שמעון דובנוב, שמואל ניגר, אברהם רייזן, יוסף אופטושו לאחרים.

ב-1933 העיתון קרא לחרם על גרמניה הנאצית. שלטונות המדינה סגרו את העיתון ב-15 במאי 1934. המו"לים ניסו להחיות את העיתון ב-1936 בקובנה, אך הם נכשלו.

## קישורים חיצוניים
*בוריס קוטלרמן, 

קטגוריה:עיתונים ביידיש
קטגוריה:די אידישע שטימע
קטגוריה:לטביה: תקשורת
Same Old Love

"**Same Old Love**" (בעברית: "**אותה אהבה ישנה**") הוא שיר של הזמרת האמריקאית סלינה גומז. השיר יצא לאור ב-10 בספטמבר 2015 כסינגל השני מתוך אלבום הסולו השני של גומז, ''Revival''.

גומז אמרה שהמילים בשיר הן ייצוג של שלבים שונים של מערכות יחסית שונות. היא האמינה שהשיר ייצג את יחסיה המתוחים עם אביה, וגם מייצג כיצד יהיו יחסיה עם הרומנים שלה ביחסים הרומנטיים הבאים. השיר זכה להצלחה ברחבי העולם והגיע למקום ה-5 במצעד האמריקאי בילבורד הוט 100 ונכנס לעשירייה הפותחת של יותר מעשרה מצעדים בעולם ביניהם קנדה וניו זילנד. השיר מכר למעלה ממיליון עותקים בארצות הברית.

## קידום והופעות
גומז קידמה את השיר והופיעה איתו בטקס פרסי המוזיקה האמריקאית 2015, הופיעה גם כמה פעמים בטלוויזיה במופעים כמו המופע של אלן דנג'רס ומופע הערב בכיכובו של ג'ימי פאלון.

## וידאו קליפ
הווידאו קליפ לשיר בוים על ידי מיכאל האוסמן. הווידאו קליפ ייצא ב-7 באוקטובר 2015 וצולם בתיאטרון ברודוויי של מחוז לוס אנג'לס. גומז הזמינה 800 מעריצים כדי להשתתף בסצנה הסופית של הקליפ. היא רצתה שהסצנה הזאת תסביר מה מעורר ומניע אותה בחיים. בריאיון למגזין "בילבורד" הסבירה גומז: "העדיפות מספר אחת בנוגע לכל דבר שאני עושה היא המעריצים שלי, רצינו שהחלק האחרון בקליפ יהיה ממש מגניב". נכון ליוני 2020, השיר צבר למעלה מ-400 מיליון צפיות וצבר למעלה מ-2 מיליון לייקים.

## הופעות חיות
* גומז מבצעת את השיר במהלך סיבוב ההופעות "Revival Tour" כמאשאפ עם השיר "Revival".
* ב-16 בספטמבר 2015 ביצעה גומז את השיר במהלך אירוע ההשקה של האלבום ''Revival'' לצד השיר "Good for You".
* ב-8 באוקטובר 2015 ביצעה את השיר בתוכנית האירוח של אלן דג'נרס, המופע של אלן דג'נרס.
* ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Good for You", "Come & Get It" ו-"Me & the Rhythm".
* ב-14 באוקטובר 2015 ביצעה את השיר בתוכנית הלילה של ג'ימי פאלון.
* ב-13 בנובמבר 2015 ביצעה את השיר במופע ההתרמה לקמפיין "Children in Need 2015".
* ב-22 בנובמבר 2015 ביצעה את השיר בטקס פרסי המוזיקה האמריקאית.
* בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל.
* ב-11 בדצמבר 2015 ביצעה את השיר בטקס פרסי בילבורד לנשים במוזיקה.
* ב-23 בינואר 2016 ביצעה את השיר בתוכנית המערכונים סאטרדיי נייט לייב לצד השירים "Good for You" ו-"Hands to Myself".
* ב-20 ביוני 2016 ביצעה את השיר בתוכנית קארפול קריוקי בהנחיית ג'יימס קורדן לצד השירים "Come & Get It", "Hands to Myself", "Kill Em With Kindness", "Love You Like a Love Song" וגרסת כיסוי לשיר "Shake It Off" של טיילור סוויפט.

## מיקומי שיא

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי צ'ארלי XCX
קטגוריה:שירים שהופקו על ידי בני בלנקו
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי מייקל האוסמן
קטגוריה:שירי כסף בממלכה המאוחדת
קטגוריה:שירי זהב בגרמניה
קטגוריה:שירי פלטינה כפולה בברזיל
קטגוריה:שירי פלטינה משולשת בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Parrot Security

**פארוט סקיוריטי** (באנגלית: **Parrot Security**, מילולי: "אבטחת תוכי") היא הפצת גנו/לינוקס, נגזרת של דביאן, המיועדת לבדיקות חדירות ופגיעויות, לגלישה אנונימית ולזיהוי פלילי דיגיטלי.

ההפצה פותחה על ידי צוות הפיתוח של חברת Frozenbox (פרוזנבוקס): לורנזו פלטרה (Lorenzo Faletra), ליסטה פררו (Lisetta Ferrero), פרנצ'סקו בונאנו (Francesco Bonanno) ופורסמה לראשונה ב-17 ביוני 2013 (גרסה 0.1, Pre alpha).
ההפצה ניתנת להורדה בגרסת 32 ו-64 ביט (בגרסה מלאה או גרסה חלקית – Lite), למכשירים עם מינימום 320MB זיכרון, בגרסת שרת אותה ניתן להתקין על ענן וגרסה לשימוש על מחשבי ראספברי פאי.
ממשק המשתמש של פארוט נבנה על בסיס סביבת העבודה של ממשק המשתמש של אובנטו.
בשולחן העבודה ניתן לראות כברירת מחדל  את טמפרטורת המעבד יחד עם כמות השימוש של המערכת בגרפיקה. מלבד זאת, הממשק מזכיר מאוד את ממשק המשתמש של מערכת ההפעלה קאלי.

המערכת מופצת כשעליה מותקנות מראש תוכניות רבות כגון: סורק הפגיעויות Armitage, סורק יישומי האינטרנט Burp Suite, רחרחן Wireshark, סורק פגיעויות במסדי הנתונים Sqlmap, בדיקת חדירות למערכות רכב Kayak ועוד.

פארוט מופצת גם כגרסה ביתית לשימוש רגיל, ללא הכלים הנ"ל מותקנים מראש, אך עם תשתית להתקנה מהירה שלהם.

במהלך פיתוח המערכת הושם דגש על בנייתה בצורה שתהיה קלת משקל במידת האפשר ושתעבוד גם על חומרה ישנה מאוד במהירות גבוהה.

## רשימת גרסאות
צוות הפיתוח משחרר אל השוק גרסאות על בסיס חודשי, להלן 6 הגרסאות האחרונות:

## קישורים חיצוניים

* 

* עמוד הפיתוח, באתר GitHub 

קטגוריה:הפצות של לינוקס למטרות אבטחה
קטגוריה:תוכנה חופשית
קטגוריה:לוחמה קיברנטית
Use Your Illusion (אוסף)

***Use Your Illusion*** הוא אלבום להיטים של להקת הרוק הכבד האמריקאית Guns N' Roses, המכיל את מיטב הלהיטים מצמד אלבומיה - *[[Use Your Illusion I]]* ו-*[[Use Your Illusion II]]*, אשר יצאו לאור ב-17 בספטמבר 1991. השירים באוסף כלולים במלואם, אך עם צינזור ניבולי פה. האוסף יצא בארצות הברית בלבד, ב-25 באוגוסט 1998. לאוסף הוענק תואר אלבום פלטינה, על ידי איגוד RIAA.

השיר "Knockin' on Heaven's Door" מופיע באוסף בגרסה ערוכה, ללא נאומו הקצר של ג'וש ריצ'מן. לכן, אורכו הופחת מ-5:36 דקות ל-5:20. באלבום האוסף הבא של הלהקה, *[[Greatest Hits (Guns N' Roses)|Greatest Hits]]*, נכלל השיר בגרסתו המקורית.

עטיפת האלבום מורכבת משילוב עטיפות צמד האלבומים *Use Your Illusion I* ו-*Use Your Illusion II*, אשר עוצבו במקור על ידי האמן האמריקאי-אסטוני מארק קוסטאבי. שתי העטיפות מכילות דמות מסוימת מציורו של רפאל, אסכולת אתונה.

## רשימת רצועות
### Use Your Illusion I

### Use Your Illusion II

## הגרסה המורחבת משנת 2022

***(Use Your Illusion (Super Deluxe*** הוא מארז התקליטורים/תקליטים השני של להקת הרוק הכבד האמריקאית Guns N' Roses, אשר יצא לאור ב-11 בנובמבר 2022. לאלבום לוו שלושה סינגלים שיווקיים - גרסה מחודשת לשיר "November Rain", גרסת הופעה של השיר "You Could Be Mine" משנת 1991 וגרסת הופעה של השיר "Double Talkin' Jive" משנת 1992.

### עטיפת המארז
עטיפת המארז מכילה אשליה אנאמורפוזית - כאשר מביטים במארז מצד ימין ניתן לראות את אלבום האולפן הרביעי של הלהקה, *[[Use Your Illusion II]]*, בעוד שכאשר מביטים בו מצד שמאל ניתן לראות את אלבום האולפן השלישי של הלהקה, *[[Use Your Illusion I]]*. המארז מכיל גלויות, כרזות ותקליטור בלו-ריי של הופעה מלאה של הלהקה באיכות 4K שהתקיימה בניו יורק ב-25 בינואר 1992. המארז יצא בשתי גרסאות - שבעה תקליטורים ושנים-עשר תקליטים, וזה נחשב לאחד מאלבומי המוזיקה היקרים ביותר שהלהקה שיווקה לקהל הרחב (259.98$ למארז התקליטורים ו-499.98$ למארז התקליטים).

### רשימת השמעה
#### הערות
* תקליטור 1 מכיל את האלבום *[[Use Your Illusion I]]*
* תקליטור 2 מכיל את האלבום *[[Use Your Illusion II]]*
* תקליטור הבלו-ריי מכיל את ההופעה המתוארת בתקליטורים 3–4

## משתתפים
### ב-''Use Your Illusion''
*אקסל רוז - שירה, פסנתר, שירת מקהלה, סינתיסייזר ותכנות בשיר 4, גיטרה אקוסטית בשיר 6 וקולות רקע בשירים 3 ו-8
*סלאש - גיטרה חשמלית, גיטרה אקוסטית בשיר 7, גיטרת סלייד בשיר 5 וגיטרת דוברו בשיר 3
*איזי סטראדלין - שירה, גיטרת ליווי, קולות רקע וגיטרה אקוסטית בשיר 3, ושירה בשיר 8
*דאף מק'אגן - גיטרת בס, גיטרה אקוסטית בשיר 3, קולות רקע וכלי הקשה
*מאט סורום - תופים, קולות רקע ושירת מקהלה בשיר 4
*דיזי ריד - קלידים, פסנתר, אורגן בשיר 9 וקולות רקע
*סטיבן אדלר - תופים בשיר 7
*אליס קופר - שירה בשיר 5
*שאנון הון - קולות רקע בשירים 1, 2, 4, 5 ו-12
*יוהאן לנגלי - תכנות בשירים 1 ו-4
*רבה שו - קולות רקע בשיר 4
*סטיוארט ביילי - קולות רקע בשיר 4
*ג'ון תאוווין - קרן יער בשיר 1
*מתיו מק'אגן - קרן יער בשיר 1
*רייצ'ל ווסט - קרן יער בשיר 1
*רוברט קלארק - קרן יער בשיר 1
*ווסט ארקין - גיטרה אקוסטית בשיר 5
*מייק קלינק - מפצח אגוזים בשיר 6
*The Waters - קולות רקע בשיר 10
*טים דוייל - תוף מרים בשיר 3

## קישורים חיצוניים

## הערות שוליים

קטגוריה:אלבומי Guns N' Roses
קטגוריה:אלבומי אוסף באנגלית
קטגוריה:אלבומי חברת גפן רקורדס
Greatest Hits (אלבום של Guns N' Roses)

***Greatest Hits*** הוא אלבום להיטים של להקת ההארד רוק האמריקאית Guns N' Roses, אשר יצא לאור ב-23 במרץ 2004 על ידי חברת התקליטים גפן רקורדס. סולן הלהקה אקסל רוז וחברי הלהקה לשעבר (דאז) סלאש ודאף מק'אגן, תבעו את החברה בטענה שלא נתנו לה רשות להוציא את האלבום לאור. גפן רקורדס החליטה להוציא את האלבום, בעקבות התעכבותו של רוז עם האלבום *[[Chinese Democracy]]*.

אף-על פי שהאלבום לא קודם בדרך כלשהי, הוא זכה להצלחה והתמקם במקום הראשון במצעד האלבומים בבריטניה, בנוסף להתמקמותו במקום השלישי במצעד מגזין בילבורד. עד כה נמכר האוסף ביותר מ-5 מיליון עותקים בארצות הברית הבלבד והוענקו לו 5 תוארי "אלבום פלטינה", על-פי RIAA.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי Guns N' Roses
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת גפן רקורדס
קנת' מקנזי

**קנת' פרנק מקנזי ג'וניור** (באנגלית: **.Kenneth Frank McKenzie Jr**; נולד בשנת 1957) הוא קצין בדימוס בדרגת גנרל. בתפקידו האחרון שירת כמפקד פיקוד מרכז של ארצות הברית.

## ביוגרפיה
מקנזי גדל בסנטר פוינט שבאלבמה. ב-1979 סיים תואר ראשון בחינוך מהמכללה הצבאית של קרוליינה הדרומית ("סיטאדל"). התגייס לחיל הנחתים של ארצות הברית והוכשר כקצין חי"ר. פיקד על מחלקה ופלוגה רובאית, שימש סגן מפקד גדוד חי"ר וקצין מבצעים של דיוויזיית נחתים. כמו כן שימש מדריך במכון הצבאי של וירג'יניה והיה כותב הנאומים של מטה חיל הנחתים.

פיקד על הגדוד הראשון ברגימנט הנחתים השישי, שהוצב באזור קוסובו ככוח היבשה של יחידת המשלוח ה-24 של הנחתים. פיקד על יחידת המשלוח ה-22 של הנחתים שהוצבה באפגניסטן ב-2004 ובעיראק בשנים 2005–2006. בתפקידו הבא שירת כמזכיר הצבאי של מפקד חיל הנחתים.

ביולי 2007 קודם לדרגת בריגדיר גנרל ומונה לסגן קצין אג"ם במרכז הפיקוד הצבאי הלאומי של המטות המשולבים. ביוני 2008 מונה לעמוד בראש צוות ההערכות של המטות המשולבים לקראת חילופי השלטון. ביוני 2009 מונה לסגן ראש מטה כוח הסיוע הביטחוני הבינלאומי באפגניסטן. ביולי 2010 מונה לראש אגף תכנון בפיקוד מרכז של ארצות הברית. באוגוסט 2012 מונה לנציג חיל הנחתים בצוות ההערכה ובניית התוכנית הרב-שנתית של מחלקת ההגנה. ביוני 2014 מונה למפקד כוחות הנחתים בפיקוד מרכז.

בנובמבר 2015 מונה לראש אגף התכנון במטות המשולבים. ביולי 2017 מונה למנהל המטות המשולבים. ב-28 במרץ 2019 מונה למפקד פיקוד מרכז של ארצות הברית בדרגת גנרל. הוא כיהן בתפקיד עד אפריל 2022. בתקופת כהונתו יצא לפועל מבצע קיילה מולר בו חוסל אבו בכר אל-בגדאדי בסוריה, תקיפת אווירית של מטה כתא'אב חזבאללה בו נהרגו 25 מחבלים, ומבצע חיסולם של קאסם סולימאני ופעילים איראנים נוספים.

מקנזי בוגר המכללה לפיקוד ומטה של הנחתים, בעל תואר שני בחינוך עם התמקדות בהיסטוריה. שימש עמית בכיר באוניברסיטה לביטחון לאומי.

הוא מכהן כעמית ב-JINSA (מכון היהודי לביטחון לאומי של אמריקה) וחבר הוועד המייעץ של ממרי. ב-2022 מונה למנהל המכון לביטחון עולמי ולאומי של אוניברסיטת דרום פלורידה וכמנהל Cyber Florida (מרכז פלורידה לאבטחת סייבר).

## גלריה
;ביקורו של קנת' מקנזי בישראל, נובמבר 2019


קובץ:Kenneth McKenzie visit to Israel, November 2019. II.jpg|במנהרת טרור של חזבאללה שנחשפה במבצע מגן צפוני
קובץ:Kenneth McKenzie visit to Israel, November 2019. III.jpg|בגבול הצפון עם תת אלוף שלומי בינדר
קובץ:Kenneth McKenzie visit to Israel, November 2019. IV.jpg|עם נספח צה"ל בארצות הברית, האלוף יהודה פוקס  


## קישורים חיצוניים

* ביוגרפיה באתר פיקוד מרכז של ארצות הברית
* דן ארקין, הגנרל קנת' מקנזי התמנה למפקד החדש של פיקוד מרכז של צבא ארצות הברית - CENTCOM, "ישראל דיפנס",  31.03.2019.

## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד מרכז של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1957
קטגוריה:בוגרי המכללה הצבאית של קרוליינה הדרומית
חוטם האיילה (יישוב עתיק)

**חוטם האיילה** היה שם שניתן במצרית עתיקה ליישוב כנעני עתיק שהתקיים בארץ ישראל ("חאריושה" במצרית: "ארץ שוכני החולות") ב.

היישוב נזכר בכתובת של וני הזקן, קצין צבא של פרעה פפי הראשון מהשושלת השישית, שמזכיר כי המקום מרד בשלטון מצרים העתיקה (לא ידוע כי בתקופת הברונזה הקדומה הייתה ארץ ישראל תחת שלטון מצרי, אך ידוע שבדרומה חיו אנשים ממוצא מצרי בתוך יישובים כנעניים ושהארצות ניהלו קשרי מסחר) וכי פרעה פפי הראשון הורה על מלחמה כנגדם, הקרב נערך בשתי חזיתות: אחת ימית - מה שמעיד ש"חוטם האיילה" היה מקום שישב על קו החוף, והשנייה קרקעית. בתום המלחמה הוכנע המקום (בהוראת פרעה הצבא המצרי החריב את הגפנים והיינות ושרף את המקום), רבים ממורדיו נהרגו והמצרים טוענים שלקחו רבים מהמורדים שנשארו בחיים כשבויי מלחמה יחד איתם בחזרה למצרים.

הוצע בעבר כי "חוטם האיילה" הוא הר הכרמל, אין תעודות שמפריכות או תומכות בכך.

## הערות שוליים

קטגוריה:כנען
קטגוריה:האלף ה-3 לפנה"ס
קן בארלו

**קנת' בארלו** (באנגלית: **Kenneth Barlow**; נולד ב-20 בספטמבר 1964 באינדיאנפוליס, אינדיאנה) הוא כדורסלן אמריקני, ששיחק באיטליה, יוון ובמכבי תל אביב.

## ביוגרפיה
בארלו נולד באינדיאנפוליס, אינדיאנה שבארצות הברית. בשנים 1982 - 1986 למד ושיחק באוניברסיטת נוטרדאם, כשבשתי עונותיו האחרונות שימש כקפטן הקבוצה. הוא קלע בשורות הקבוצה 1342 נקודות, והתבלט כריבאונדר וכחוסם. נבחר בשנת 1986 בסיבוב הראשון בדראפט ה-NBA במקום 23 על ידי לוס אנג'לס לייקרס. הלייקרס העבירו את זכות הרכישה לאטלנטה הוקס, אך בארלו לא שיחק בסופו של דבר ב-NBA והחל קריירה באירופה.

קבוצתו הראשונה באירופה הייתה טרסר מילאנו. בעונה הראשונה והיחידה שלו בקבוצה הוא זכה איתה באליפות איטליה, גביע המדינה ובגביע אירופה לאלופות. מילאנו ניצחה במשחק הגמר שהתקיים בלוזאן את מכבי תל אביב בתוצאה 69:71, כשבארלו קלע 18 נקודות.

כעבור עונה הצטרף למכבי תל אביב, ובסך הכל שיחק במסגרתה 3 עונות, קלע 968 נקודות בליגה הישראלית, 867 נקודות באירופה, וזכה עם מכבי בשלוש אליפויות ישראל ובשני גביעי המדינה. בשנים 1988 ו-1989 הגיע עם הקבוצה לגמר גביע אירופה לאלופות אך הקבוצה לא זכתה בגביע בעקבות הפסד נוסף למילאנו, והפסד ליוגופלסטיקה ספליט.

ב-1990 החל לשחק בפאוק סלוניקי היוונית, וזכה איתה בתואר אירופי נוסף: גביע אירופה למחזיקות גביע בשנת 1991. כמו כן זכתה הקבוצה באליפות יוון ב-1992. לאחר 3 עונות עבר לשחק בקבוצות שונות באיטליה: רג'יו קלבריה, בנטון טרוויזו, אולימפיה פיסטויה, מונטקטיניטרמה, דינמו סאסארי, וליבורנו. בשנת 2002 פרש ממשחק.

## קישורים חיצוניים

* 
* 
* 

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת נוטרדאם
קטגוריה:כדורסלני אולימפיה מילאנו
קטגוריה:כדורסלני מכבי תל אביב
קטגוריה:כדורסלני פאוק סלוניקי
קטגוריה:בחירות דראפט של לוס אנג'לס לייקרס
קטגוריה:אינדיאנה: כדורסלנים
קטגוריה:אמריקאים שנולדו ב-1964
שחמט (שיר)

**שחמט** הוא שיר אנטי-מלחמתי עברי מאת חנוך לוין. השיר הולחן בידי אלכס כגן ונכלל בקברט הסאטירי "את ואני והמלחמה הבאה", שהוצג לראשונה באוגוסט 1968, כשנה לאחר מלחמת ששת הימים. בכל כתבי חנוך לוין נכלל השיר בקובץ "מה אכפת לציפור", שנדפס לראשונה ב-1987. השיר התפרסם בביצועה של חוה אלברשטיין, ולאחר מכן זכה לביצועים נוספים.

## אודות השיר
השיר מדבר לכאורה על משחק השחמט, שבו  ו (שורות החוזרות בכל אחד משלושת בתיו הראשונים של השיר) אך למעשה מותח ביקורת על השליטים השולחים את החיילים לקרב תוך שהם אדישים לגורלם - בזמן הקרב  (שורה זו מסיימת כל אחד משלושת בתיו הראשונים של השיר).
הבית הרביעי והאחרון מציג את סופו הטרגי של הקרב:

חוקרת הספרות זהבה כספי ציינה שבשיר זה לוין לא ערער עדיין על צדקת המלחמה, אלא יצא נגד הגלוריפיקציה של מלחמות בכלל: "הבנים מקוננים על אבותיהם המתים, האמהות מקוננות על בניהן שנפלו, ורק המלך והמלכה ממשיכים לשחק על לוח ריק. אין כאן צדק, טוב או רע. צבעיהם של כלי המשחק בשחמט — הלבן והשחור — אינם מסמלים ערכים מנוגדים של טוב ורע."

## ביצועים מוזיקליים
ממוזער|עטיפתו של תקליט השדרים בביצוע של טולדנו|שמאל
הביצוע המקורי של השיר היה בידי משתתפי "את ואני והמלחמה הבאה": שפרה מילשטיין, רמי פלג, בת-שבע צייזלר וגד קינר. בשנת 1970 התפרסם השיר בלחן זהה לזה ששימש בקברט, בביצועה של חוה אלברשטיין, באלבומה משירי ארץ אהבתי.

כעשרים שנה מאוחר יותר, בשנת 1989, שר אבי טולדנו את השיר בלחן שהוא חיבר ובעיבוד של אילן וירצברג, באלבומו "אבי טולדנו שר חנוך לוין". בסוף 2013 יצא השיר כסינגל עם לחנו וביצועו של יהודה פוליקר, ובשנת 2014 נכלל השיר באלבומו של פוליקר, "מוזיאון החלומות". באותה שנה נכלל השיר, בביצועה של דניאלה ספקטור ובלחן המקורי, גם באלבום "שרות חוה אלברשטיין". השיר זכה לביצועים נוספים, בהם של רונה קינן וגלית מור.

## קישורים חיצוניים

* 
* שחמט, בביצוע יהודה פוליקר
* מילות השיר שחמט - באתר "הספריה החדשה"
* 
* 

## הערות שוליים

קטגוריה:שירי 1989
קטגוריה:שירי 2013
קטגוריה:חנוך לוין
קטגוריה:שירי חוה אלברשטיין
קטגוריה:שירי אבי טולדנו
קטגוריה:שירי יהודה פוליקר
קטגוריה:שירים בעברית
קטגוריה:שירים שהולחנו על ידי אבי טולדנו
קטגוריה:שירים שהולחנו על ידי יהודה פוליקר
קטגוריה:שירי מחאה בעברית
קטגוריה:שירים נגד מלחמה
קטגוריה:סינגלים שהגיעו למקום הראשון במצעד העברי של מדיה פורסט
עקב מסורג

**עקב מסורג** (שם מדעי: *Morphnarchus princeps*) הוא מין של דורס יום בינוני החי בטבע באמריקה הדרומית והוא המין היחיד בסוגו. 

תפוצת העקב במדינות: קולומביה, קוסטה ריקה, אקוודור, פנמה ופרו. הוא מצוי בעיקר ביערות גשם לחים וביערות הרריים. זהו עקב שחור עם חזה מפוספס בקווים שחורים והפנים והרגליים צהובות. אורכו 388–364 ס"מ ומשקלו 1 ק"ג. הנקבות גדולות מהזכרים.

העקב הוא צייד יומי הניזון מחיות קטנות ברחבי היער ובמרומי ההרים לרבות מיני יונקים, עופות, צפרדעים, זוחלים ומחרקים גדולים. העקב חוטף את טרפו במהירות והורגו עם טפריו. 

## קישורים חיצוניים

## הערות שוליים

קטגוריה:בעלי חיים שתוארו ב-1865
קטגוריה:טקסונים שתוארו בידי פיליפ סקלטר
קטגוריה:עקבים
קטגוריה:עופות יחידים בסוגם
קטגוריה:קוסטה ריקה: עופות
קטגוריה:עופות יערות הגשם של אמריקה המרכזית
יארלסברג

**יארלסברג** (בנורווגית: **Jarlsberg**) היא גבינה חצי קשה מחלב פרות שמקורה בנורווגיה.

גבינת יארלסברג היא גבינה שצבעה צהוב ועטופה בקליפת שעווה צהובה גם כן. טעמה עדין, נקי ועשיר, מעט מתוק ואגוזי. הגבינה משמשת לאכילה ולבישול. היא מיושנת שנה אחת לפחות ומאופיינת בחורים בינוניים עד גדולים שמקורם בפעילות הבקטריה Propionibacterium freudenreichii. מיוצרת בדרך כלל בגלגל של כ-10 קילוגרם שקוטרו 33 סנטימטר וגובהו כ-10 סנטימטר.

באמצע המאה ה-19 החל חוואי בשם אנדרס לארסן באקה לייצר גבינה בכפר וול שבמחוז יארלסברג ולארוויקס (היום וסטפולד), כ-80 קילומטרים מדרום לאוסלו. הגבינה שייצר הייתה דומה מאוד לאמנטל, אותה הביאו לאזור יצרנים שווייצרים בין 1830–1840. גבינה זו תועדה לראשונה בדוח השנתי של מחוז יארלסברג ולארוויק בשנת 1855. לאחר כמה שנים הגבינה נעלמה מן השוק.

גבינת יארלסברג מודרנית פותחה בשנת 1956 על ידי אולה מרטין יסטגארד מהמכון לחלב באוניברסיטה החקלאית של נורווגיה (היום האוניברסיטה למדעי החיים). המתכון פותח על בסיס נוסחה של יצרני גבינה שווייצריים שהגיעו לנורווגיה באותה תקופה.

"יארלסברג" הוא סימן מסחר רשום של חברת טינה (Tine), יצרנית מוצרי החלב הגדול בנורווגיה, מאז שנת 1972. נוסחת הייצור היא סוד מסחרי. טינה היא גם יצרנית היארלסברג הגדולה בעולם, וגבינה זו מהווה 80% מהייצוא שלה. לטינה חברות בת (בארצות הברית, הממלכה המאוחדת ועוד) הפועלות בשם נורסלנד (Norseland) ומייצרות יארלסברג. הגבינה מיוצרת גם על ידי חברת Alpine Cheese באוהיו שבארצות הברית ועל ידי חברת Dairygold באירלנד, על פי רישיונות מטינה.

## ראו גם
*גבינה שווייצרית

## קישורים חיצוניים

* 
* גבינות חצי קשות

קטגוריה:ערכים שבהם תבנית בריטניקה אינה מתאימה
קטגוריה:גבינות סקנדינביות
קטגוריה:המטבח הנורווגי
קטגוריה:גבינות קשות
עקב פלומביאוס

**עקב פלומביאוס** (שם מדעי: *Cryptoleucopteryx plumbea*) הוא מין של עוף דורס ממשפחת הנציים המצוי באמריקה הדרומית ואמריקה המרכזית. זהו המין היחידי בסוגו והוא קרוב משפחה של העקב. בעבר היה שייך לסוג Leucopternis.

עקב זה מצוי במדינות: קולומביה, אקוודור, פנמה ופרו ביערות גשם לחים של שפילה.

זהו עקב שחור שאורכו 33-37 ס"מ ומוטת כנפיו 71-79 ס"מ. הוא בעל מקור שחור ופנים כהות ועל זנבו פס לבן. העקב פעיל ביום ביערות הגשם וניזון מיצורים שהוא חוטף מהענפים.

הוא מצוי בסכנת הכחדה עקב הפגיעה ביערות בהם הוא חי.

## קישורים חיצוניים

## הערות שוליים

קטגוריה:טקסונים שתוארו בידי אוסברט סאלווין
קטגוריה:עקבים
קטגוריה:עופות יחידים בסוגם
קטגוריה:פרו: עופות
קטגוריה:פנמה: עופות
קטגוריה:בעלי חיים שתוארו ב-1872
פרס גלובוס הזהב לשחקן הטוב ביותר - סרט מוזיקלי או קומדיה

**[[פרס גלובוס הזהב]] לשחקן הטוב ביותר בסרט - מוזיקלי או קומדיה** הוענק לראשונה על ידי איגוד העיתונאים הזרים בהוליווד כקטגוריה נפרדת בשנת 1951. לפני כן, היה פרס אחד עבור "השחקן הטוב ביותר בסרט" אבל הפיצול הביא להכרה גם בקטגוריית הדרמה.

הערות:
* "†" מציין ביצוע זוכה פרס אוסקר.
* "‡" מציין ביצוע המועמד לפרס אוסקר באותה השנה.
* "$" מציין שחקן מועמד לאוסקר אשר מועמד בגין פרויקט אחר.

## זוכים ומועמדים
### שנות ה-50

### שנות ה-60

### שנות ה-70

### שנות ה-80

### שנות ה-90

### 2000-2009

### 2010-2019

### 2020-הווה

## ראו גם
* פרס אוסקר לשחקן הטוב ביותר
* פרס גלובוס הזהב לשחקן הטוב ביותר - סרט דרמה

## קישורים חיצוניים
* 
## הערות שוליים

קטגוריה:פרס גלובוס הזהב
גלובוס הזהב, שחקן קומי
ויקיפדיה הפינית

**ויקיפדיה הפינית** היא הגרסה בשפה הפינית של ויקיפדיה, מיזם המופעל על ידי קרן ויקימדיה. נכון ליולי 2019, ויקיפדיה הפינית מדורגת במקום ה-23 במספר הערכים בדירוג כל הוויקיפדיות בעולם. ויקיפדיה זו היא האנציקלופדיה היחידה בפינית אשר תמיד מעודכנת.

נכון ל-ב  ישנם בו  ערכים ו- משתמשים פעילים.

הפרויקט של ויקיפדיה הפינית החל בסוף 2002, אולם לא התקדם בצורה משמעותית עד שנת 2003. מהירות הפיתוח סייע במקצת בצמיחת ויקיפדיה הפינית, לאחר שדרוג תוכנת מדיה ויקי לרמה III בסוף נובמבר 2003, וויקיפדיה הפינית המשיכה לעלות בהתמדה עד לשנת 2004.

על אף המספר הקטן של דוברי פינית כשפת אם, והמספר הגבוה של הפינים הדוברים גם אנגלית,  נכון להיום ויקיפדיה הפינית היא ה-23 בגודלה בעולם עם מעל ל-463,000 ערכים.  בין ויקיפדיה הפינית לבין מספר דוברי השפה הפינית, הוא ה-16 בגודלו, עם 82.2 ערכים לכל 1,000 דוברי פינית. נתונים אלו מתבססים על ההערכה כי מספר דוברי הפינית בעולם הוא 5,009,390.

ב-2013 המהימנות של ויקיפדיה הפינית נבדקה על ידי העיתון הלסינגין סנומט. במחקר נבדקו איכותם של 134 ערכים אקראיים, ועל פי התוצאות 70% מהערכים היו מדויקים.

## אבני דרך
* ספטמבר 2002 - 1,000 ערכים
* אפריל 2004 - 5,000 ערכים
* 9 בפברואר 2005 - 15,000 ערכים
* 21 בפברואר 2006 - 50,000 ערכים
* 11 בפברואר 2007 - 100,000 ערכים
* 4 בפברואר 2008 - 150,000 ערכים
* 12 באפריל 2009 - 200,000 ערכים
* 24 בספטמבר 2010 - 250,000 ערכים
* 26 ביוני 2012 - 300,000 ערכים
* 9 ביולי 2014 - 350,000 ערכים
* 29 באוגוסט 2016 - 400,000 ערכים

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2002
פינית
מייקל לנדי

**מייקל ד. לנדי** (באנגלית: **Michael D. Lundy**) הוא קצין בדימוס בדרגת לוטננט גנרל בצבא ארצות הברית. בתפקידו האחרון פיקד על המכללה לפיקוד ומטה של צבא ארצות הברית ושימש מפקד מרכז האימונים המשולב בפיקוד האימונים וההדרכה של צבא ארצות הברית.

## ביוגרפיה
לנדי סיים ב-1987 לימודי תואר ראשון באוניברסיטת המדינה מקניסי בלואיזיאנה והתגייס לצבא. 

הוכשר כטייס מסוקי בל OH-58 קיואה והוצב כמפקד מחלקה בדיוויזיית החי"ר השלישית בגיבלשטאדט שבגרמניה המערבית. בתקופת מלחמת המפרץ צורפה מחלקתו לגדוד הרביעי של רגימנט הפרשים השני והשתתפה בפלישה לעיראק. לאחר המלחמה נותר בעיראק והשתתף בפעילות לביטחון הכורדים בצפון המדינה. שירת כעוזר קצין אג"ם, מפקד פלוגת מפקדה ומפקד פלוגה בגדוד הרביעי של רגימנט הפרשים ה-17. שימש מפקד פלוגה בגדוד הרביעי של רגימנט האווירי השני והשתתף ב"מבצע תמיכה בדמוקרטיה"  בהאיטי. ב-1995 הוצב כמדריך כוחות אוויר במרכז הלאומי לאימונים בפורט ארווין. לאחר לימודים במכללה לפיקוד ומטה של הצבא, הוצב ב-1998 בגדוד הראשון של החטיבה האווירית העשירית בדיוויזיה ההררית העשירית והשתתף במשימת כוח הייצוב בבוסניה והרצגובינה. שימש קצין אג"ם וסגן מפקד החטיבה האווירית העשירית. בנובמבר 2001 הוצב באפגניסטן כקצין המבצעים של הדיוויזיה. 

ביוני 2003 מונה למפקד גדוד הראשון ברגימנט האווירי של דיוויזיית החי"ר ה-25 ופיקד על הגדוד במהלך מלחמת עיראק. ב-2005 הוצב במרכז האימונים המשותף בפורט פולק שבלואיזיאנה. 

בינואר 2008 מונה למפקד החטיבה האווירית של דיוויזיית החי"ר ה-25 שבתקופת פיקודו הוצבה בצפון עיראק. באוקטובר 2010 מונה לסגן הדיוויזיה. ביולי 2011 מונה לסגן מפקד הדיוויזיה המשוריינת הראשונה. ביולי 2012 מונה לסגן מפקד מרכז האימונים המשולב בפיקוד האימונים וההדרכה של צבא ארצות הברית ובמרץ 2014 מונה למפקד המרכז למצוינות בתעופה של צבא ארצות הברית בפורט רוקר שבאלבמה. 

ב-2016 קודם לדרגת לוטננט גנרל ומונה למפקד המכללה לפיקוד ומטה של צבא ארצות הברית, מפקד פורט לוונוורת', מפקד מרכז האימונים המשולב וסגן לענייני שילוב כוחות של מפקד פיקוד האימונים וההדרכה של צבא ארצות הברית. הוא פרש משירות הקבע במרץ 2020.

במהלך שרותו עוטר לנדי פעמיים במדליית השירות המצוין, שלוש פעמים בלגיון ההצטיינות, 4 פעמים בכוכב הארד וחמש פעמים במדליית האוויר, כולל פעמיים עם אות V לציון אומץ לב. 

## קישורים חיצוניים

*ביוגרפיה באתר בית הנבחרים של ארצות הברית 

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי מדליית השירות המצוין (צבא ארצות הברית)
קטגוריה:טייסי צבא ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
עקב כתום

**עקב כתום** (שם מדעי: *Leucopternis*) הוא סוג של דורסי יום ממשפחת הנציים ותת-משפחת העקבים החי באמריקה הדרומית. בסוג זה 3 מינים. בעבר הם היו חלק מהסוג עקב שחור. 

מינים אלה חיים באמריקה הדרומית ביערות הגשם הטרופיים והם בעלי פלומה שחורה-לבנה עם פנים כתומות ומקור אדום, כתום או שחור. העיניים גדולות וצהובות והרגליים כתומות. הם קטנים יחסית לתת-משפחתם ואורכם 30 ס"מ בממוצע.

הם ניזונים מבעלי חיים קטנים שונים ביער, בעיקר מציפורי שיר וממכרסמים אך גם מזוחלים, צפרדעים או חרקים גדולים.

## מינים
*Leucopternis semiplumbeus
*Leucopternis melanops
*Leucopternis kuhli

בעבר שויכו לסוג גם מיני הסוגים: עקב פלומביאוס, עקב מסורג, עקב לבן.

## קישורים חיצוניים

קטגוריה:בעלי חיים שתוארו ב-1847
קטגוריה:טקסונים שתוארו בידי יוהאן יקוב קאופ
קטגוריה:עקבים
עקב אפור

**עקב אפור** (שם מדעי: *Butastur*) הוא סוג של עוף דורס ממשפחת הנציים ומתת-משפחת העקבים המצויים בעולם הישן. מין אחד באפריקה שמדרום לסהרה והשאר בדרום-מזרח אסיה והודו. הם שוכנים באזורים טרופיים ביערות או בשטחים פתוחים.

אלו מיני עקבים קטנים יחסית באורך 30-45 ס"מ בממוצע. הם בעלי ראשים אפורים ומקורים קטנים אך מעוקלים בצבע צהוב. הם ניזונים ממגוון בעלי חיים כולל חרקים, זוחלים קטנים, מכרסמים, ארנבות ועופות. 

## מינים
בסוג ישנם 4 מינים:
*עקב אדום-כנפיים (*Butastur liventer*)
*עקב חגבי (*Butastur rufipennis*)
*עקב לבן-עיניים (*Butastur teesa*)
*עקב אפור-פנים (*Butastur indicus*)

## קישורים חיצוניים

קטגוריה:בעלי חיים שתוארו ב-1843
קטגוריה:טקסונים שתוארו בידי בריאן הוטון הודג'סון
קטגוריה:עקבים
מסעוד התשואל

הרב **אשר מסעוד התשוּאל** (1842 – 6 במרץ 1909 ,י"ג באדר ה'תרס"ט) היה מוהל, אב בית דין, ראש ישיבה בטבריה ורב העיר חיפה.

## ביוגרפיה
נולד בתטואן שבמרוקו לרב יוסף התשואל. בילדותו התחנך בתלמוד תורה ובישיבה מקומית, והוסמך שם לרבנות. בצעירותו עלה לארץ ישראל והשתכן בטבריה, שם שימש כרב וראש ישיבה, ונישא בתקופה זו לשרה לניאדו ממנצ'סטר.

לאחר מספר שנים בטבריה, עבר להתגורר בחיפה, בעקבות בקשת הקהילה היהודית בעיר, ושם מונה לשמש כרב העיר לכלל העדות לאחר פטירת הרב אברהם רפאל כלפון בשנת 1886. במשך כ-30 שנות כהונתו כרב, שימש בין היתר כמוהל וכמסדר קידושין. כן תיווך פעמים רבות בין יהודים לערבים, ובין האזרחים לממשל.

הלך לעולמו ב-6 במרץ 1909 (י"ג באדר ה'תרס"ט). השאיר אחריו מספר חיבורים שכתב, אך הם לא הודפסו.

בנו היה אליהו התשואל.

## לקריאה נוספת
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' (עמ' 220 - 221)

## קישורים חיצוניים
* 

## הערות שוליים

קטגוריה:אבות בתי דין
קטגוריה:אנשי עליות קדומות לארץ ישראל
קטגוריה:חיפה: רבנים ראשיים
קטגוריה:טבריה: רבנים
קטגוריה:רבנים מרוקאים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1842
קטגוריה:ארץ-ישראלים שנפטרו ב-1909
לאה קוק (רבנית)

**לאה קוק** (נולדה ב-1 באוגוסט 1959) היא רבנית ודרשנית חרדית ישראלית. ממחזירות התשובה הבולטות בישראל.

## ביוגרפיה
נולדה וגדלה בבני ברק, לרב יצחק זילברשטיין ולרבנית עליזה שושנה, בתו של הרב יוסף שלום אלישיב. הושפעה מאמה ומדודתה הרבנית בת-שבע קניבסקי. נישאה לרב דב איסר הכהן קוק בנו של הרב נחום קוק תלמיד ישיבת פוניביז', לאחר נישואיו פנה גם ללימודי קבלה והפך למקובל מפורסם. בשנות ה-80 עברה יחד עם בעלה לטבריה. הם אימצו הגייה ספרדית בנוסח התפילה והחלה במסירת שיעורים בקירוב תלמידות ובהחזרה בתשובה. מרבית תלמידותיה ושומעות לקחה הן בעלות תשובה.

היא אם ל-14 ילדים, ביניהם הרבנית בת שבע קוק, גם היא דרשנית בולטת הנוקטת בקו עדכני יותר.

הסרט התיעודי "התיקון" צולם על חייה והיא עומדת במרכזו.

## אילן יוחסין

## קישורים חיצוניים
*
* מנדי גרוזמן,"אי אפשר להשתיק את האישה". מוסף שבת מקור ראשון, 19 באפריל 2017.

קטגוריה:משפחת אריה לוין
קטגוריה:משפחת אלישיב
קטגוריה:משפחת אריה לייב שפירא
קטגוריה:רבניות חרדיות ישראליות
קטגוריה:רבניות (נשות רבנים)
קטגוריה:תנועת התשובה: פעילים
קטגוריה:טבריה: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
נתן צוקרמן

**נתן צוקרמן** (באנגלית: **Nathan Zuckerman**) הוא דמות בדיונית של סופר, שנוצרה בידי הסופר היהודי-אמריקאי פיליפ רות ומופיעה בתשעה מספריו, בתפקיד המספר או כפרוטגוניסט. הדמות נחשבת לאלטר אגו של רות. 

דמות בשם נתן צוקרמן הופיעה לראשונה בשנת 1974, בספרו של רות "חיי כגבר", אך מאפייניה שונים מאלה של צוקרמן בספריו הבאים של רות. בספר הבא, "סופר הצללים" מ-1979 היה צוקרמן בן 23. בספר "הרוח יוצא" משנת 2007, האחרון שבו הוא מופיע, היה צוקרמן בן 71.

## ספרי פיליפ רות שבהם מופיע נתן צוקרמן
***חיי כגבר** (1974) - תרגם אהרן אמיר, הוצאת זב"מ, תשל"ח.
***סופר הצללים** (1979) - תרגם חיים גליקשטיין, הוצאת זב"מ, תשמ"א-1981.
***צוקרמן ללא כבלים** (1981) - תרגם משה זינגר, הוצאת זב"מ, תשמ"ד-1984.
***השיעור באנטומיה** (1983) - תרגם משה זינגר, הוצאת זב"מ, תשמ"ו-1986.
***The Prague Orgy** (1985) 
***החצי השני** (1986) - תרגם משה זינגר, הוצאת זב"מ, תשמ"ט-1989.
***[[פסטורלה אמריקנית]]** (1997) - תרגם דוד שחם, הוצאת זמורה ביתן, תשס"ב-2002.
***התחתנתי עם קומוניסט** (1998) - תרגמה שרה ריפין, הוצאת זמורה ביתן, תשס"ד-2004. 
***[[הכתם האנושי]]** (2000) - תרגם דוני ענבר, הוצאת זמורה ביתן, תשס"ג-2002. 
:בספר זה, המתרחש בשנת 1998, צוקרמן הוא המספר. הוא בן 65, ושנה וחצי קודם לכן עבר להתגורר בבקתה בת שני חדרים בברקשייר שבמסצ'וסטס. הוא מתאר את מצבו: "בעקבות ניתוח להסרת הערמונית שעברתי לפני כמה שנים - ניתוח סרטן אשר, אף שהצליח, גרם לתופעות לוואי מרגיזות, כמעט בלתי נמנעות בניתוחים מסוג זה, עקב נזק שנגרם לעצב וצילוק פנימי - נפגמה יכולתי לשלוט בצרכי. ... בעקבות הניתוח גם הפכתי לאימפוטנט."
***הרוח יוצא** (2007) - תרגם אמיר צוקרמן, הוצאת זמורה ביתן, 2012.

## צוקרמן בעיבוד לקולנוע
אחדים מספריו של רות עובדו לסרטי קולנוע וטלוויזיה. באחדים מסרטים אלה מופיעה דמותו של צוקרמן:
* בשנת 1984 ביים טריסטרם פאוול עיבוד לטלוויזיה של "סופר הצללים", שבו גילם מארק לין-בייקר את דמותו של צוקרמן.
* בשנת 2003 ביים רוברט בנטון את סרט הקולנוע "הכתם האנושי", שבו גילם גארי סיניז את דמותו של צוקרמן.
* בשנת 2016 ביים יואן מקגרגור את  סרט הקולנוע "פסטורלה אמריקנית", שבו גילם דייוויד סטראתיירן את דמותו של צוקרמן.

## לקריאה נוספת

* Pia Masiero, **Philip Roth and the Zuckerman Books: the Making of a Storyworld**, Cambria Press, 2011 

## קישורים חיצוניים

* Ken Gordon, Philip Roth: The Zuckerman books, Salon,  March 27, 2002
*  Stephen Metcalf, Zuckerman Unbound, Slate, October 30, 2007


## הערות שוליים

קטגוריה:דמויות ספרותיות
קטגוריה:דמויות קולנועיות
קטגוריה:פיליפ רות
אילנה גומל

**אילנה גומל** (נולדה ב-1961 כילנה ברוסילובסקה) היא פרופסור חבר בחוג לאנגלית ולימודים אמריקניים באוניברסיטת תל אביב. מתמחה בסוגת המדע הבדיוני והפנטזיה. חוקרת נרטולוגיה, דיקנס, תרבות ויקטוריאנית ופוסטהומניזם. כתבה שישה ספרים ומספר מאמרים אקדמיים. פרסמה עשרות סיפורי מדע בדיוני ופנטזיה באנגלית, ורומן פנטזיה אחד, "*A Tale of Three Cities"* (סיפור על שלוש ערים), שיצא לאור ב-2013 בהוצאת "Dark Quest Books". גומל היא בתה של הסופרת מאיה קגנסקיה.

## ביוגרפיה
ילנה ברוסילובסקה נולדה בקייב שבאוקראינה, למשפחה עם שורשים סובייטים עמוקים. סבה מצד אמה נעלם בקרבות מלחמת העולם השנייה, וכנראה נהרג ב-1941 בתחילת המלחמה עם הנאצים, והיא גדלה אצל סבתה, אטיה סטארומינסקיה, אשר שימשה בעברה כשופטת בבית משפטת של ברית המועצות. הצד היהודי של משפחתה חווה מקרים רבים של אנטישמיות, כולל רציחתם של אחי סבתה, דבר שהביא את גומל להחליט לעלות לארץ בשנת 1978 כדי למנוע מילדיה חוויות דומות. זמן קצר לאחר מכן עברתה את שמה לאילנה.

גומל סיימה תואר ראשון ותואר שני בספרות אנגלית באוניברסיטת תל אביב, ב-1984 וב-1990 בהתאמה. את הדוקטורט סיימה ב-1996, והמשיכה לעבודת פוסט-דוקטורט באוניברסיטת פרינסטון ב-1996. היא הצטרפה לסגל של אוניברסיטת תל אביב ב-1997, ושימשה כיו"ר החוג לאנגלית שם בין השנים 2004–2006.

לגומל שני ילדים.

## ספרים ופרסומים
* אילנה גומל, **אתם ואנחנו: להיות רוסים בישראל**. תל אביב: כנרת, זמורה-ביתן, 2006

* Elana Gomel, Bloodscripts: Writing the Violent Subject. Columbus, Ohio: Ohio State University Press, 2003
* M. Kaganskaya, Z. Bar-Sela, Elana Gomel, The Future of the Past: On Russian and Non-Russian Science Fiction (in Russian). Moscow: The Russian State University of the Humanities Press, 2004.
* Elana Gomel, The Pilgrim Soul: Being Russian in Israel. Amherst: Cambria Press, 2009.
* Elana Gomel, Postmodern Science Fiction and Temporal Imagination. London and New York: Continuum Press (forthcoming)

## קישורים חיצוניים

## הערות שוליים

קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: אנגלית ולימודים אמריקניים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1961
קטגוריה:ישראלים שנולדו ב-1961
תום מונד

**תום מונד** (נולד ב-9 ביולי 1991) הוא כדורגלן עבר ישראלי ששיחק בעמדת הקשר האחורי.

## קריירה
מונד החל לשחק כדורגל במחלקת הנוער של מכבי הרצליה, וב-8 באוגוסט 2010 ערך את הופעת הבכורה שלו בקבוצה הבוגרת של המועדון, בניצחון 2–1 על הפועל רעננה במסגרת גביע הטוטו. ב-21 בינואר 2011 הבקיע מונד את שער הבכורה שלו בקריירה, בניצחון 4–0 על הפועל רמת השרון, ובסך הכל בעונת 2010/2011 כבש שני שערים ב-29 הופעות בליגה הלאומית. בעונת 2011/2012 כבש שני שערים ב-35 הופעות, ובעונת 2012/2013 כבש שער אחד ב-31 הופעות. בעונת 2013/2014 כבש מונד שער אחד ב-34 הופעות, ובסופה הסתיים חוזהו והוא הפך לשחקן חופשי.

ב-25 בנובמבר 2014 חתם מונד במועדון ספורט אשדוד. ארבעה ימים לאחר מכן ערך את הופעת הבכורה שלו בליגת העל, בניצחון 1–0 על הפועל עכו. ב-3 בינואר 2015 הבקיע את שער הבכורה שלו במועדון ובליגת העל, בניצחון 2–0 על בני סכנין, ואת עונת 2014/2015 הוא סיים עם שלושה שערים ב-19 הופעות, אך בסופה ירדה הקבוצה לליגה הלאומית. בעונת 2015/2016 כבש שער אחד ב-34 הופעות, ובסופה העפיל עם הקבוצה בחזרה לליגת העל. בעונת 2016/2017 כבש שער אחד ב-21 הופעות בליגת העל, ובעונת 2017/2018 ערך 22 הופעות אך לא כבש.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי הרצליה
קטגוריה:כדורגלני מועדון ספורט אשדוד
קטגוריה:הרצליה: כדורגלנים
קטגוריה:ישראלים שנולדו ב-1991
ויקטור לינדלף

**ויקטור לִינְדֶלֵף** (בשוודית: **Victor Lindelöf**; נולד ב-17 ביולי 1994) הוא כדורגלן שוודי המשחק בעמדת הבלם באסטון וילה ובנבחרת שוודיה, בה הוא גם משמש כקפטן.

## קריירת מועדונים
לינדלף התחיל את הקריירה שלו בקבוצת י.ק. פרנקה ואז עבר לוסטרוס י.ק. ובגיל 13 הגיע למחלקת הנוער של וסטרוס ס.ק. מהליגה השוודית השלישית. ב-11 באפריל 2011 ערך את הופעת הבכורה שלו בקבוצה הבוגרת.

ב-1 ביולי 2012 לינדלף חתם בבנפיקה ליסבון מליגת העל הפורטוגזית והצטרף לקבוצת המילואים של המועדון. ב-19 באוקטובר 2013 לינדלף ערך את הופעת הבכורה שלו בקבוצה הבוגרת בניצחון 0–1 נגד סינפאס במסגרת הגביע הפורטוגזי.

ב-8 ביוני 2015 האריך את חוזהו בבנפיקה עד 2020. ב-20 בפברואר 2016 לינדלף הבקיע את שער הבכורה שלו בבנפיקה בניצחון 1–3 נגד פאסוס די פריירה.

ב-14 ביוני 2017 חתם במנצ'סטר יונייטד תמורת 31 מיליון ליש״ט לארבע שנים.

ב-1 בספטמבר  2025 חתם באסטון וילה.

## קריירה בינלאומית
לינדלף זכה עם הנבחרת הצעירה של שוודיה באליפות אירופה בכדורגל עד גיל 21 - 2015 לאחר ניצחון 3–4 בדו-קרב בעיטות הכרעה נגד פורטוגל, כאשר לינדלף הבקיע את הפנדל המנצח.

ב-24 במרץ 2016 לינדלף ערך את הופעת הבכורה שלו בנבחרת הבוגרת בהפסד 1–2 ל. לינדלף אף השתתף עם הנבחרת ביורו 2016.

## תארים
; וסטרוס ס.ק.
*הליגה השוודית השלישית: 

; בנפיקה ליסבון
*ליגת העל הפורטוגלית: , , 
*הגביע הפורטוגלי: , 
*גביע הליגה הפורטוגלי: 
*הסופר קאפ הפורטוגלי: 

;מנצ'סטר יונייטד
*גביע הליגה האנגלית: 
*הגביע האנגלי:  

; נבחרת שוודיה
*אליפות אירופה בכדורגל עד גיל 21: 2015

; אישיים
*נבחרת אליפות אירופה בכדורגל עד גיל 21: 2015
*מגן השנה של "פוטבולסגלן" - 
*פריצת השנה בליגת האלופות: 

## קישורים חיצוניים

* 

קטגוריה:כדורגלנים שוודים
קטגוריה:מגני כדורגל שוודים
קטגוריה:בלמי כדורגל שוודים
קטגוריה:כדורגלני בנפיקה ליסבון
קטגוריה:כדורגלני מנצ'סטר יונייטד
קטגוריה:כדורגלני אסטון וילה
קטגוריה:כדורגלני נבחרת שוודיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים זרים בפורטוגל
קטגוריה:ספורטאים שוודים באנגליה
קטגוריה:שוודים שנולדו ב-1994
עונת 1963/1964 בפוטבול ליג

**עונת 1963/1964** הייתה העונה ה-65 של הפוטבול ליג שהיא הייתה הליגה האנגלית הבכירה בכדורגל. העונה החלה ב-24 באוגוסט 1963 והסתיימה ב-29 באפריל 1964. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.  

הליגה הבכירה כללה 22 קבוצות. סטוק סיטי וצ'לסי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם השישית בתולדות המועדון.

בסוף העונה לליגת משנה ירדו בולטון וונדררס ואיפסוויץ' טאון. במקומן לליגה הבכירה עלו לידס יונייטד  וסנדרלנד.

## כדורגלנים מצטיינים
ג'ימי גריבס מטוטנהאם הוטספר כבש 35 שערים וזכה בתואר מלך השערים. זאת בפעם הרביעית בקריירה ובעונה השנייה ברציפות.

בובי מור מוסטהאם יונייטד זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1963
קטגוריה:תחרויות כדורגל ב-1964
קטגוריה:עונות בפוטבול ליג
קטגוריה:1963 בממלכה המאוחדת
קטגוריה:1964 בממלכה המאוחדת
רנדולף אלס

**רנדולף "רנדי" ד. "טקס" אלס** (באנגלית: **Randolph "Randy" D. "Tex" Alles**) (נולד ב-1954) הוא גנרל בדימוס אמריקאי, שירת כראש השירות החשאי של ארצות הברית ומכהן מאז 2019 כתת-מזכיר בפועל במחלקה לביטחון המולדת.

## ביוגרפיה
אלס נולד בסן אנטוניו שבטקסס. ב-1976 סיים תואר ראשון בחשבונאות מאוניברסיטת טקסס A&M, ב-1999 סיים תואר שני בלימודי ביטחון לאומי ואסטרטגיה ממכללת המלחמה של הצי.

לאחר לימודי התואר הראשון התגייס לחיל הנחתים של ארצות הברית וב-1978 סיים הכשרה כטייס קרב. שירת כמדריך בבית הספר לטיסה קרבית של הצי ("טופ גאן"). הוא פיקד על טייסת הנחתים 312, שימש ראש מחלקת מבצעים ותכנון בפיקוד האוקיינוס השקט של ארצות הברית, פיקד על להק הנחתים ה-11 של כנף הנחתים השלישית בתקופת מלחמת עיראק. שימש ראש ענף דרישות במפקדת כוחות האוויר של חיל הנחתים וסגן קצין אג"ם במרכז הפיקוד הצבאי הלאומי של המטות המשולבים.

בשנים 2005–2007 שירת כמפקד מעבדת הלחימה של חיל הנחתים וכסגן ראש משרד המחקר של הצי. במהלך 2008 הוצב בעיראק כמפקד השלוחה הקדמית של כנף הנחתים השלישית וכמפקד בסיס האוויר אל-אסד במחוז אל-אנבר. בתפקידו האחרון בשירות שימש ראש מחלקת תכנון ומדיניות בפיקוד האוקיינוס השקט. השתחרר ב-2011 בדרגת מייג'ור גנרל.

במהלך שירותו עוטר במדליית השירות המצוין של הצי, פעמיים בלגיון ההצטיינות כולל אות V לאומץ לב על תקופת שירותו כמפקד להק 11 ושלוש פעמים במדליית האוויר. הוא צבר למעלה מ-5,000 שעות טיסה כולל 600 שעות טיסה מבצעיות. בין המטוסים שהטיס F-4, F-5, F-16 פייטינג פלקון, F/A-18 הורנט ו-A-4 סקייהוק.

במרץ 2012 החל לעבוד כסגן עוזר ראש מחלקת פעולות אוויר וים של סוכנות המכס והגנת הגבולות של ארצות הברית. בינואר 2013 מונה לעוזר ראש המחלקה. באוקטובר 2016 מונה לקצין המבצעים וסגן ראש סוכנות המכס והגנת הגבולות של ארצות הברית.

ב-25 באפריל 2017 מונה לראש השירות החשאי של ארצות הברית. באפריל 2019 החליט נשיא ארצות הברית דונלד טראמפ להדיח את אלס מתפקידו, והוא סיים את תפקידו בסוף החודש. לאחר מכן מונה למשנה לתת-מזכיר לענייניי מינהל במחלקה לביטחון המולדת ומיולי 2019 מכהן כתת-מזכיר המחלקה בפועל.

אלס נשוי לשרה ואב לשניים.

## קישורים חיצוניים

* ביוגרפיה באתר השירות החשאי של ארצות הברית
* ביוגרפיה באתר המחלקה לביטחון המולדת של ארצות הברית
* ביוגרפיה באתר defense.aiaa.org

## הערות שוליים

קטגוריה:בוגרי אוניברסיטת טקסס A&M
קטגוריה:בוגרי מכללת המלחמה של הצי
קטגוריה:גנרלים בחיל הנחתים של ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי חיל הנחתים של ארצות הברית
קטגוריה:ראשי השירות החשאי של ארצות הברית
קטגוריה:סגל המחלקה לביטחון המולדת של ארצות הברית
קטגוריה:אמריקאים שנולדו ב-1954
הפארק הלאומי מוסי אואה טוניה

**הפארק הלאומי מוסי אואה טוניה** הוא פארק בגבול המדינות זמביה וזימבבואה. בצידה של זמביה, הפארק מהווה את הקצה הדרום-מערבי של שטח העיר ליווינגסטון.

הפארק פתוח למבקרים לאורך כל השנה. הפארק הלאומי מפלי ויקטוריה מגן על דרום הגדה המזרחית של נהר הזמבזי, באזור של מפלי ויקטוריה.

בפארק יש יער גשם הגדל בתרסיס של המפלים, כולל שרכים, דקלים ועוד מספר רב של עצים כגון מהגוני שלא ניתן לראות במקומות אחרים באזור.

## קישורים חיצוניים

קטגוריה:זימבבואה: גאוגרפיה
קטגוריה:אפריקה: פארקים לאומיים